Rubiks kube når den er blandet.
Rubiks kube når den er løst.
**Rubiks kube** er et mekanisk puslespill oppfunnet i 1974, av den ungarske skulptøren og arkitekturprofessoren Ernő Rubik. Det er en plastkube som finnes i mange forskjellige varianter:

* 2×2×2 («Pocket Cube»)
* 2×2×4 («Rubik's Tower»)
* 3×3×3 (Den originale og mest utbredte kuben)
* 4×4×4 («Rubik's Revenge»)
* 5×5×5 («Professor's Cube»)

Det finnes flere varianter og med forskjellige former, men de er ikke laget av Rubik. Det blir solgt kuber med størrelser helt opp til 17x17x17 og kuber med andre former slik som Megaminx (dodekaeder-formet) og Pyraminx (tetraeder-formet).

Rubiks kube delvis demontert.
3x3x3-kuben er bygget av 26 mindre kuber (tolv kanter og åtte hjørner) pluss en kjerne, og har 9 ruter på hver av de 6 sidene, noe som gir den 54 ruter tilsammen. Rutene har 6 forskjellige farger, som er fordelt på 9 ruter hver. Alle de 26 små-kubene på ytterflatene kan flyttes i forhold til hverandre, med unntak av kubene i midten på sideflatene, som sitter fast i likhet med den i sentrum. Målet med puslespillet er å flytte på sidene, slik at hver side kun består av ruter med én farge.

Kuben ble lansert internasjonalt i 1980, og fra da og to år fremover ble det solgt over 100 millioner eksemplarer på verdensbasis. På tross av at svært få klarte å løse den, oppnådde den en ekstrem popularitet, og «alle» hadde minst én kube.

Mesterskap
----------

Utover 1980-tallet forsvant interessen etter hvert, men i det siste har kuben blitt mer populær igjen. Både verdens- og europamesterskap blir jevnlig arrangert for alle som ønsker å delta. I Norge arrangeres det årlig 4-5 mesterskap forskjellige steder i landet. Kategoriene man kan melde seg på er blant annet:

* 2×2×2, 3×3×3, 4×4×4, 5×5×5, megaminx, pyraminx og clock på tid
* 6×6×6, 7×7×7 på tid
* 3×3×3 på tid med én hånd
* 3×3×3, 4×4×4, 5×5×5 på tid i blinde
* 3×3×3 på færrest mulig trekk
* Flest 3×3×3 i blinde på 1 time

I den øverste kategorien har hver deltaker fem forsøk på å løse kuben, og de rangeres utfra gjennomsnittet av de tre mellomste tidene (den beste og dårligste teller ikke). Kuben blir da blandet etter fem vilkårlig genererte algoritmer som er like for alle som deltar på det spesifikke stevnet.

Offisielle mesterskap godkjennes av World Cube Association (WCA). Det er alltid en WCA-delegat tilstede når mesterskapet gjennomføres. WCA fører statistikk og rekordlister for konkurransene, og publiserer resultatene på sine nettsider.

Rekorder
--------

Det er mange som påstår at de innehar verdensrekorden i løsing av 3x3x3-kuben, men svært få av disse tidene er godkjente av dommere i offisielle "Rubiks kube"-mesterskap (mer om mesterskap over).

Max park innehar rekorden for raskeste gjennomsnitt på fem forsøk med 5,32 sekunder, med tidene 5,34 5,50 5,12 (4,54) (5,96). I parentes står den beste og den dårligste tiden, som ikke teller i snittet.

#### Verdensrekorder per 13. januar 2024

| Kube | Person | Land | Tid/Trekk | År |
| --- | --- | --- | --- | --- |
| 2×2 | Teodor Zajder | Polen | 0,43 | 2023 |
| 3x3 | Max Park | USA | 3,13 | 2023 |
| 4×4 | Max Park | USA | 16,79 | 2022 |
| 5×5 | Max Park | USA | 32,60 | 2023 |
| 6x6 | Max Park | USA | 59,74 | 2022 |
| 7x7 | Max Park | USA | 1:35,68 | 2022 |
| 3x3 blinde | Charlie Eggins | Australia | 12,10 | 2023 |
| 3x3 fmc | Sebastiano Tronto | Italia | 16 | 2019 |
| 3x3 enhånds | Max Park | USA | 6,20 | 2022 |
| Clock | Neil Gour | India | 2,54 | 2024 |
| Megaminx | Leandro Martín López | Argentina | 24,12 | 2023 |
| Pyraminx | Simon Kellum | USA | 0,73 | 2023 |
| Skewb | Zayn Khanani | USA | 0.81 | 2022 |
| Square-1 | Max Siauw | USA | 3,69 | 2023 |
| 4x4 blinde | Stanley Chapel | USA | 51,96 | 2023 |
| 5x5 blinde | Stanley Chapel | USA | 2:04,41 | 2023 |
| 3x3 muliti blinde | Graham Siggins | USA | 62/65 57:47 | 2022 |

#### Norgesrekorder per 13. januar 2024

| Kube | Person | Tid/Trekk | År |
| --- | --- | --- | --- |
| 2×2 | Kim Roger Haraldsen | 0,57 | 2023 |
| 3x3 | Kim Roger Haraldsen | 4,53 | 2022 |
| 4×4 | Kim Roger Haraldsen | 23,01 | 2022 |
| 5×5 | Kim Roger Haraldsen | 47,28 | 2023 |
| 6x6 | Celine Tran | 1:22,56 | 2023 |
| 7x7 | Celine Tran | 2:01,60 | 2023 |
| 3x3 blinde | Kristian Holme | 26,01 | 2022 |
| 3x3 fmc | Jakob Jernsletten | 23 | 2023 |
| 3x3 enhånds | Knut Skaug Haraldsen | 7,71 | 2023 |
| Clock | Niklas Aasen Eliasson | 2,65 | 2023 |
| Megaminx | Celine Tran | 34,23 | 2022 |
| Pyraminx | Stian Nystad Østli | 1,16 | 2022 |
| Skewb | Knut Skaug Haraldsen | 1,54 | 2018 |
| Square-1 | Herman Westerlund Kalland | 7,53 | 2022 |
| 4x4 blinde | Kristian Holme | 4:35,96 | 2023 |
| 5x5 blinde | Kristian Holme | 12:15,00 | 2023 |
| 3x3 multi blinde | Jacob Oliver Bruun | 20/21 54:13 | 2023 |

Permutasjoner
-------------

En Rubiks kube kan ha (8! × 38−1) × (12! × 212−1)/2 = **43 252 003 274 489 856 000** forskjellige posisjoner eller permutasjoner, som er den matematiske betegnelsen.

Dette tallet kan også skrives som: (~4.3 × 1019), eller 43 trillioner. På tross av det enorme antallet kombinasjoner, kan kuben alltid løses på 20 trekk.

Varianter
---------

Ikke alle Rubiks kuber er formet som kube, noen er formet som prisme, dvs. det er avlang. I stedet for for eksempel 3x3x3, kan du si 3x3 som en slags forkortelse. Men i "kuber" som 2x2x4 trenger du alle tre sifrene. Sier du 2x4, vet man ikke om du mener 2x2x4 eller 2x4x4. Det er heller ikke alle som er firekantet, noen er femkantet, trekantet...

Pyraminx med en halvveis vridning
### Pyraminx

Utdypende artikkel: Pyraminx

**Pyraminx** er tetraeder-formet. Rundt hjørnene er det tre sentre som ikke kan bevege seg i forhold til hverandre og et hjørne som kun kan vris, men ikke flyttes rundt på puslespillet. I tillegg er det seks uavhengige kanter.

### Megaminx

Utdypende artikkel: Megaminx

**Megaminx** har en dodekaeder-form. Den er likere Rubiks kube med tolv urørlige sentre, 20 uavhengige hjørner og 30 også uavhengige kanter.

Merker
------

#### ShengShou

ShengShou er kjent for de større kubene, som 5x5, 7x7,8x8 og 9X9. de har også lagd 10x10 kuben, som er verdens første 10x10 i form av en firkant som er masseprodusert. Kubene til shengshou er for det meste plagiat av v-cube, men bedre og mer komfortable.

#### Gan

Gan er kanskje et av de dyreste merkene, men de produserer også noen av de beste kubene. 

#### Rubik's

Rubik's er det første merket. Dermed fikk den navnet Rubik's cube, med den norske oversettelsen Rubiks kube. Merket ble laget av Erno Rubik

V-cube 7 - 7x7-kuben fra V-cube
#### V-cube

V-cube var de første som produserte kuber større enn 5x5. De andre merkene som nå gjør det samme, er gjerne plagiat av dem. De produserer alt fra 2x2 til 11x11.

#### Meffert's

Meffert's er et merke som produserer veldig mange kuber og puslespill i forskjellige former og fasonger. De produserer blant annet:

* 4x4x4
* 5x5x5
* Megaminx
* Pyraminx

#### Andre kjente merker

* Qiyi
* Yuxin
* XMan Designs
* MoYu

Se også
-------

* Megaminx
* Bedlams kube
* Puslespill
* Speedcubing
* 15-spill

Referanser
----------

1. ↑  WCA: Liste over tidligere norske mesterskap
2. ↑  WCA: Results, records for Norway
3. ↑  – foreløpig minsteantall trekk

Eksterne lenker
---------------

* Offisielt nettsted Rediger på Wikidata

* (en) Rubik's Cube – kategori av bilder, video eller lyd på Commons Rediger på Wikidata

* (en) Rubik's Cube – galleri av bilder, video eller lyd på Commons Rediger på Wikidata
* Norges kubeforbund
* Rubiks kube – Animation Arkivert 24. april 2007 hos Wayback Machine.
* Løsning på 3x3x3-kuben
* Rubiks Kube Løsninger Arkivert 29. november 2014 hos Wayback Machine.
* Offisielle Rubiks-rekorder
* Forum for hurtigløsere av kuben og liste over uoffisielle rekorder
* Java-applikasjon som simulerer kuben
* Norsk kalender kube (java)
* 

Forskning.no – foreløpig minsteantall trekk

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** MathWorld **·** Encyclopædia Universalis **·** Nationalencyklopedin **·** GND **·** LCCN **·** BNF **·** BNF (data) **·** SUDOC **·** NKC **·** BBC Things
 |